
[bookmark: _GoBack]ANEXĂ 
PROIECT DE DECIZIE A COMITETULUI MIXT AL SEE
din […]
de modificare a anexei XX (Mediul) la Acordul privind SEE
COMITETUL MIXT AL SEE,
având în vedere Acordul privind Spațiul Economic European („Acordul privind SEE”), în special articolul 98,
întrucât:
1. Regulamentul (UE) 2023/956 al Parlamentului European și al Consiliului din 10 mai 2023 privind instituirea unui mecanism de ajustare a carbonului la frontieră (denumit în continuare „CBAM”)[footnoteRef:1] trebuie încorporat în Acordul privind SEE. [1: 	JO L 130, 16.5.2023, p. 52.] 

(1) Regulamentul (UE) 2025/2083 al Parlamentului European și al Consiliului din 8 octombrie 2025 de modificare a Regulamentului (UE) 2023/956 în ceea ce privește simplificarea și consolidarea CBAM[footnoteRef:2] trebuie încorporat în Acordul privind SEE. [2: 	JO L, 2025/2083, 17.10.2025, ELI: http://data.europa.eu/eli/reg/2025/2083/oj. ] 

(2) Întrucât Regulamentul (UE) 2023/956 presupune utilizarea de date și sisteme vamale în cadrul uniunii vamale a UE care nu intră în domeniul de aplicare al Acordului privind SEE, părțile contractante recunosc necesitatea ca statele AELS să se angajeze să își adapteze legislația națională pentru a se asigura că CBAM funcționează uniform în întregul Spațiu Economic European.
(3) În scopul aplicării Regulamentului (UE) 2023/956 în mod omogen în întregul Spațiu Economic European, determinarea originii mărfurilor și clasificarea mărfurilor care intră în domeniul de aplicare al Regulamentului (UE) 2023/956 trebuie aliniate în întregul Spațiu Economic European. În Uniune, acest demers este definit în conformitate cu regulile de origine nepreferențiale bazate pe articolul 59 din Regulamentul (UE) nr. 952/2013 și cu codurile NC din Nomenclatura combinată anexată la Regulamentul (CEE) nr. 2658/87 al Consiliului privind Nomenclatura tarifară și statistică și Tariful vamal comun. Atunci când pun în aplicare regulamentul respectiv în legislația lor națională, statele AELS adoptă norme corespunzătoare care sunt identice din punctul de vedere al conținutului cu normele aplicabile în Uniune, asigurând omogenitatea deplină în întregul Spațiu Economic European. Comisia notifică statelor AELS orice modificare a regulilor de origine nepreferențiale, a codurilor NC și a subdiviziunilor Taric suplimentare, relevante pentru stabilirea domeniului de aplicare al Regulamentului (UE) 2023/956. Statele AELS se asigură că regulile de origine nepreferențiale și clasificarea mărfurilor relevante pentru aplicarea Regulamentului (UE) 2023/956 în legislația lor națională corespund în permanență normelor aplicabile în cadrul Uniunii și asigură aplicarea uniformă și simultană a acestora. În conformitate cu articolul 109 alineatul (1) din Acordul privind SEE, Autoritatea AELS de Supraveghere monitorizează transpunerea și punerea în aplicare a Regulamentului (UE) 2023/956 în statele AELS, după caz, pentru a asigura aplicarea uniformă în întregul Spațiu Economic European.
(4) Veniturile provenite din vânzarea certificatelor CBAM declaranților în cadrul CBAM stabiliți în statele AELS revin statelor AELS. 
(5) Părțile contractante recunosc importanța unui schimb de informații eficient și automat în vederea îndeplinirii obligațiilor care le revin în temeiul Regulamentului (UE) 2023/956 și prevăd punerea în aplicare a acestora, astfel cum se prevede în regulament, și convin să coopereze în ceea ce privește schimburile eficiente de date. Autoritățile vamale din statele AELS raportează datele vamale necesare pentru îndeplinirea obligațiilor prevăzute în Regulamentul (UE) 2023/956 către registrul CBAM, într-un format identic cu cel utilizat de statele membre ale UE în temeiul anexei 21-03 la Regulamentul de punere în aplicare (UE) 2015/2447.
(6) Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității a fost încorporată în Acordul privind SEE prin Decizia nr. 146/2007 a Comitetului mixt al SEE. Articolul 25 din directivă, astfel cum a fost încorporat în Acordul privind SEE la punctul 21al din anexa XX, constituie temeiul juridic pentru încheierea acordurilor menționate la articolul 2 alineatul (6) litera (a) din Regulamentul (UE) 2023/956. Considerentul 17 din Decizia nr. 146/2007 a Comitetului mixt al SEE privind nediscriminarea statelor AELS și a operatorilor acestora se aplică, de asemenea, aplicării unor astfel de acorduri în temeiul Regulamentului CBAM.
(7) Prin urmare, anexa XX la Acordul privind SEE ar trebui modificată în consecință,
ADOPTĂ PREZENTA DECIZIE:
Articolul 1
	În anexa XX la Acordul privind SEE, după punctul 21azt [Decizia de punere în aplicare (UE) 2024/3098 a Comisiei] se introduc următoarele:
„21azu.	32023 R 0956: Regulamentul (UE) 2023/956 al Parlamentului European și al Consiliului din 10 mai 2023 de instituire a unui mecanism de ajustare a carbonului la frontieră (JO L 130, 16.5.2023, p. 52), astfel cum a fost modificat prin:
-	32025 R 2083: Regulamentul (UE) 2025/2083 al Parlamentului European și al Consiliului din 8 octombrie 2025 (JO L, 2025/2083, 17.10.2025).
	În sensul prezentului acord, dispozițiile regulamentului se citesc cu următoarele adaptări:
(a)	la articolul 1 alineatele (1) și (2), după cuvintele «pe teritoriul vamal al Uniunii» se adaugă cuvintele «sau pe teritoriile vamale ale statelor AELS»;
(b)	la articolul 2:
(i)	la alineatul (1) și la alineatul (2) primul paragraf, după trimiterea la articolul 256 din Regulamentul (UE) nr. 952/2013 se introduce următorul text: «sau, în ceea ce privește statele AELS, procedurile echivalente prevăzute în legislația lor vamală națională»;
(ii)	la alineatele (1), (2) și (7), după cuvintele «pe teritoriul vamal al Uniunii» se adaugă cuvintele «sau pe teritoriile vamale ale statelor AELS»;
(iii)	la alineatul (2) se adaugă următorul paragraf:
	«De asemenea, prezentul regulament se aplică:
(a)	produselor prelucrate din mărfurile enumerate în anexa I, originare dintr-o țară terță, care rezultă din regimul de perfecționare activă menționat la articolul 256 din Regulamentul (UE) nr. 952/2013, atunci când sunt aduse pe teritoriul vamal al unui stat AELS, cu condiția să fie importate în unul dintre teritoriile vamale ale statelor ALES, precum și
(b)	în ceea ce privește statele AELS, produselor prelucrate din mărfurile enumerate în anexa I, originare dintr-o țară terță, care rezultă din procedurile echivalente în conformitate cu legislația națională a respectivei țări terțe, atunci când sunt introduse pe teritoriul vamal al Uniunii, cu condiția să fie importate pe teritoriul vamal respectiv.»;
(iv)	la alineatul (4) se adaugă următoarele paragrafe:
	«Prin derogare de la alineatele (1) și (2), prezentul regulament nu se aplică mărfurilor puse anterior în liberă circulație pe teritoriul vamal al Uniunii sau al unui stat AELS, cu condiția ca declarantul vamal să indice în declarația vamală ulterioară că mărfurile au fost puse anterior în liberă circulație.
	La cererea autorității vamale din locul în care sunt importate mărfurile, declarantul vamal pune la dispoziție documente sau informații care dovedesc faptul că mărfurile au fost puse anterior în liberă circulație pe teritoriul vamal al Uniunii sau al unui stat AELS. Declarantul vamal își asumă răspunderea pentru disponibilitatea acestor dovezi în momentul depunerii declarației vamale.»;
(v)	la alineatul (5): 
(i)	după cuvintele «articolul 59 din Regulamentul (UE) nr. 952/2013» se introduc următoarele cuvinte «sau, în ceea ce privește statele AELS, normele corespunzătoare prevăzute în legislația lor națională»;
(ii)	se introduce următorul paragraf:
	«Cel târziu cu 45 de zile înainte de intrarea în vigoare în Uniune a modificărilor aduse regulilor de origine nepreferențiale menționate la articolul 59 din Regulamentul (UE) nr. 952/2013, Uniunea notifică Comitetului permanent al statelor AELS modificările propuse. În termen de 45 de zile de la primirea notificării, statele AELS își modifică normele corespunzătoare din legislația lor națională, în vederea aplicării uniforme și simultane a respectivelor modificări. Comitetul mixt al SEE este informat cu privire la aceste decizii și publică periodic o listă a deciziilor în suplimentul SEE la Jurnalul Oficial al Uniunii Europene.»;
(vi)	la alineatul (12) se adaugă următorul paragraf:
	«La încheierea de către Uniune a unui acord menționat la prezentul articol, nu se face nicio distincție între declaranții în cadrul CBAM stabiliți în UE și cei stabiliți în statele AELS. Uniunea informează statele AELS într-un stadiu incipient cu privire la negocierea unor acorduri și la încheierea acestora în conformitate cu prezentul articol în scopul aplicării articolului 9.»;
(vii)	se introduce următorul alineat:
	«(13) Pentru a permite aplicarea uniformă și simultană a codurilor mărfurilor în scopul identificării mărfurilor care intră în domeniul de aplicare al prezentului regulament, se aplică următoarele dispoziții:
	Cel târziu cu 45 de zile înainte de intrarea în vigoare în Uniune a modificărilor aduse codurilor NC în temeiul Regulamentului (CEE) nr. 2658/87 care sunt enumerate în anexa I, Uniunea notifică Comitetului permanent al statelor AELS modificările propuse. În termen de 45 de zile de la primirea notificării, statele AELS modifică codurile mărfurilor corespunzătoare în legislația lor națională aplicabilă importurilor pe teritoriile vamale ale statelor AELS de mărfuri care intră în domeniul de aplicare al prezentului regulament. Comitetul mixt al SEE este informat cu privire la aceste decizii și publică periodic o listă a deciziilor în suplimentul SEE la Jurnalul Oficial al Uniunii Europene.
	Atunci când Uniunea utilizează coduri Taric ale mărfurilor în temeiul Regulamentului (CEE) nr. 2658/87 al Consiliului care conțin până la 10 cifre pentru identificarea mărfurilor care intră în domeniul de aplicare al prezentului regulament, statele AELS introduc coduri corespunzătoare cu cifre adiționale în legislația lor națională aplicabilă importurilor pe teritoriile vamale ale statelor AELS de mărfuri care intră în domeniul de aplicare al prezentului regulament. Cu cel puțin 45 de zile înainte de intrarea în vigoare în Uniune a acestor coduri Taric ale mărfurilor, Uniunea notifică Comitetului permanent al statelor AELS respectivele coduri Taric ale mărfurilor, iar statele AELS, în termen de 45 de zile de la primirea notificării, introduc modificările necesare în legislația lor națională aplicabilă importurilor pe teritoriile vamale ale statelor AELS de mărfuri care intră în domeniul de aplicare al prezentului regulament.
	Uniunea notifică fără întârzieri nejustificate Comitetului permanent al statelor AELS referințele documentelor vamale electronice, cerințele de certificare și derogările aplicabile care sunt relevante pentru aplicarea prezentului regulament, inclusiv actualizările acestor elemente de date. Statele AELS notifică, de asemenea, Comisiei punerea în aplicare corespunzătoare a acestor elemente, asigurând alinierea și interoperabilitatea.
	Mărfurile importate pe teritoriile vamale ale statelor AELS se clasifică în conformitate cu legislațiile lor naționale, care trebuie să corespundă în mod identic cu codurile mărfurilor aplicabile în Uniune mărfurilor care intră în domeniul de aplicare al prezentului regulament.»;
(c)	la articolul 3:
(i)	la punctul 4, după cuvintele «articolul 201 din Regulamentul (UE) nr. 952/2013», se introduc cuvintele «sau, în ceea ce privește statele AELS, procedurile echivalente în conformitate cu legislația lor vamală națională»;
(ii)	la punctul 6, după cuvintele «articolul 4 din Regulamentul (UE) nr. 952/2013», se introduc cuvintele «sau, în ceea ce privește statele AELS, teritoriile vamale ale statelor AELS, astfel cum sunt definite în legislația lor națională»;
(iii)	la punctul 7, după cuvintele «teritoriului vamal al Uniunii», se introduc cuvintele «sau a teritoriilor vamale ale statelor AELS»;
(iv)	la punctul 10, după cuvintele «articolul 1 punctul 48 din Regulamentul delegat (UE) 2015/2446», se introduc cuvintele «sau, în ceea ce privește statele AELS, prețul mărfurilor în sine atunci când sunt vândute pentru export către un teritoriu vamal al unuia dintre statele AELS, excluzând cheltuielile de transport și de asigurare, cu excepția cazului în care acestea sunt incluse în preț și nu sunt indicate separat pe factură, precum și orice alte taxe și impuneri care pot fi verificate de către autoritățile vamale pe baza oricărui (oricăror) document (documente) relevant(e)»;
(v)	la punctul 14, după cuvintele «articolul 5 punctul 1 din Regulamentul (UE) nr. 952/2013», se adaugă cuvintele «sau administrațiile vamale ale statelor AELS responsabile cu aplicarea legislației vamale și orice alte autorități ale statelor AELS împuternicite în temeiul dreptului intern să aplice anumite dispoziții ale legislației vamale»;
(vi)	la punctul 15, după cuvintele «Regulamentul delegat (UE) 2015/2446», se introduc cuvintele «sau, în ceea ce privește statele AELS, documentația relevantă în conformitate cu legislația națională a statelor AELS», iar după cuvintele «articolul 18 din Regulamentul (UE) nr. 952/2013», se introduc cuvintele «sau de un reprezentant vamal în conformitate cu legislația națională a statelor AELS»;
(vii)	la punctul 16, după cuvintele «Regulamentul (UE) nr. 952/2013», se introduc cuvintele «sau, în ceea ce privește statele AELS, declarantul, astfel cum este definit în conformitate cu legislația lor vamală națională»;
(viii)	la punctul 18, cuvintele «dreptul Uniunii sau cu dreptul intern» se înlocuiesc cu «Acordul privind SEE sau cu dreptul intern»;
(ix)	la punctul 20, după cuvintele «articolul 9 din Regulamentul (UE) nr. 952/2013», se introduc cuvintele «sau, în ceea ce privește statele AELS, numărul de identificare a societății relevant în conformitate cu legislația lor națională»;
(d)	la articolul 4, la articolul 5 alineatele (1) și (5), la articolul 26 alineatele (2) și (4), după cuvintele «pe teritoriul vamal al Uniunii», se adaugă cuvintele «sau pe teritoriile vamale ale statelor AELS»;
(e)	la articolul 5:
(i)	la alineatul (1a): 
(a)	după primele două ocurențe ale cuvintelor «reprezentantul vamal indirect», se introduc cuvintele «sau un reprezentant vamal în conformitate cu legislația națională a statelor AELS»;
(b)	după cea de a treia ocurență a cuvintelor «reprezentantul vamal indirect», se introduc cuvintele «sau reprezentantul vamal în conformitate cu legislația națională a statelor AELS»; 
(c)	după cuvintele «articolul 18 din Regulamentul (UE) nr. 952/2013», se introduc următoarele cuvinte «sau, în ceea ce privește statele AELS, în conformitate cu legislația lor națională»;
(ii)	la alineatele (2) și (2a), după cuvintele «reprezentantul vamal indirect», se introduc cuvintele «sau un reprezentant vamal în conformitate cu legislația națională a statelor AELS»;
(iii)	la alineatul (2) se adaugă următorul paragraf:
	«Declaranții în cadrul CBAM stabiliți în statele AELS înregistrează un număr EORI înainte de a importa mărfurile enumerate în anexa I pe teritoriul vamal al Uniunii în următoarele cazuri:
(a)	declarația vamală este depusă în numele importatorului sau
(b)	declarația vamală este depusă de un reprezentant vamal indirect utilizând numărul autorizației CBAM a importatorului.»;
(iv)	la alineatul (5) se introduce următorul text:
	«(i)	orice număr de identificare a societății utilizat într-o altă parte contractantă.»;
(v)	la alineatul (7) se adaugă următorul paragraf:
	«Operatorii economici cărora li s-a atribuit un număr de identificare a societății utilizat într-o altă parte contractantă trebuie să informeze autoritatea competentă relevantă în consecință.»;
(f)	la articolul 5 alineatul (5) litera (b), la articolul 14 alineatul (2) litera (b), la articolul 17 alineatul (4) litera (b) și la articolul 25 alineatul (2), după cuvintele «numărul EORI», se introduc cuvintele «sau, în ceea ce privește statele AELS, numărul de identificare a societății relevant în conformitate cu legislația lor națională»;
(g)	la articolul 6:
(i)	la alineatul (3), după cuvintele «articolul 256 din Regulamentul (UE) nr. 952/2013», se introduc cuvintele «sau, în ceea ce privește statele AELS, procedura corespunzătoare în conformitate cu legislația lor națională»;
(ii)	la alineatul (3), după cuvintele «articolul 205 din Regulamentul (UE) nr. 952/2013», se introduc cuvintele «sau, în ceea ce privește statele AELS, normele corespunzătoare în conformitate cu legislația lor națională»;
(iii)	la alineatul (4), după cuvintele «articolul 259 din Regulamentul (UE) nr. 952/2013», se introduc cuvintele «sau, în ceea ce privește statele AELS, în normele corespunzătoare în conformitate cu legislația lor națională»;
(iv)	la alineatul (4), după cuvintele «teritoriului vamal al Uniunii», se introduc cuvintele «sau a teritoriilor vamale ale statelor AELS»;
(v)	la alineatul (5), după cuvintele «articolul 203 din Regulamentul (UE) nr. 952/2013», se introduc cuvintele «sau, în ceea ce privește statele AELS, în normele corespunzătoare în conformitate cu legislația lor națională»;
(h)	la articolul 12 se introduce următoarea teză: 
	«Mai mult, Comisia asistă și implică Autoritatea AELS de Supraveghere și autoritățile competente ale statelor AELS, după caz, pentru a asigura același nivel de cooperare și pentru a promova un schimb adecvat de informații între autoritățile competente ale statelor AELS și cele ale statelor membre ale UE, precum și între autoritățile competente ale statelor AELS și Autoritatea AELS de Supraveghere.»;
(i)	la articolul 13:
(i)	la alineatul (1), după cuvântul «Comisie», se introduc cuvintele «sau de Autoritatea AELS de Supraveghere»;
(ii)	la alineatul (2):
(a)	după cuvântul «Comisia», se introduc cuvintele «și Autoritatea AELS de Supraveghere»; 
(b)	se introduce următorul paragraf:
	«În ceea ce privește statele AELS, schimbul de informații cu Parchetul European nu se aplică.»;
(iii)	cuvintele «dreptului Uniunii sau al dreptului intern» se înlocuiesc cu «Acordului privind SEE sau al dreptului intern»;
(j)	la articolul 14 alineatul (1), după cuvintele «autorităților competente», se introduc cuvintele «și a Autorității AELS de Supraveghere, după caz»;
(k)	la articolul 15 alineatul (2), după cuvintele «autoritățile competente în cauză», se introduc cuvintele «și, în ceea ce privește declaranții în cadrul CBAM stabiliți în statele AELS, Autoritatea AELS de Supraveghere»;
(l)	la articolul 17:
(i)	la alineatul (2) litera (d), după cuvintele «Regulamentul (UE) nr. 952/2013», se introduc cuvintele «sau, în ceea ce privește statele AELS, numărul de identificare a societății relevant în conformitate cu legislația lor națională»;
(ii)	la alineatul (4) litera (b), se introduc următoarele cuvinte: «și, dacă este relevant, orice număr de identificare a societății utilizat într-o altă parte contractantă.»;
(iii)	la alineatul (7a), după cuvintele «31 martie 2026», se introduc cuvintele «sau, în ceea ce privește importatorii stabiliți în statele AELS și importurile pe teritoriile vamale ale statelor AELS, până la 31 martie 2027»;
(m)	la articolul 19:
(i)	la alineatul (1) se adaugă următorul paragraf: 
	«Atunci când îndeplinește sarcini de revizuire în legătură cu declaranții în cadrul CBAM stabiliți în statele AELS, Comisia informează Autoritatea AELS de Supraveghere cu privire la orice nereguli legate de declaranții în cadrul CBAM stabiliți în statele AELS. În plus, Autoritatea AELS de Supraveghere poate examina declarațiile CBAM referitoare la declaranții în cadrul CBAM stabiliți în statele AELS.»;
(ii)	la alineatul (2) al doilea paragraf, se adaugă următoarele teze:
	«Orice audit la sediile declaranților în cadrul CBAM stabiliți în statele AELS este efectuat de Autoritatea AELS de Supraveghere. Funcționarii Comisiei și alte persoane autorizate de aceasta pot fi invitate să participe în calitate de observatori.»;
(n)	la articolul 20 alineatul (2): 
(i)	la al doilea paragraf, după cuvântul «Comisia», se introduc cuvintele «Autoritatea AELS de Supraveghere, după caz, în ceea ce privește declaranții în cadrul CBAM stabiliți în statele AELS»;
(ii)	se introduce următorul paragraf: 
	«Sub rezerva încheierii de către statele AELS și de către Comisie, în nume propriu și în numele statelor membre, a unui acord prin care statele AELS aderă la acordul privind achizițiile publice comune pentru desemnarea unei platforme centrale comune, statele AELS participă la acțiunea comună în temeiul prezentului alineat.»;
(o)	la articolul 25:
(i)	la alineatul (1) se introduce următoarea teză: «În acest scop și în așteptarea conectării statelor AELS la EU CSW-CERTEX, Comisia se asigură că autoritățile vamale ale statelor AELS pot accesa săptămânal informațiile necesare privind autorizațiile CBAM din registrul CBAM.»;
(ii)	la alineatul (2): 
(a)	după cuvântul «în mod automat», se introduc cuvintele «sau, în ceea ce privește statele AELS, periodic și, dacă este posibil, în mod automat»;
(b)	după cuvintele «Regulamentul (UE) nr. 952/2013», se introduc cuvintele «sau, în ceea ce privește statele AELS, funcționalitatea relevantă pusă la dispoziție de Comisie în registrul CBAM, pentru a încărca date privind tranzacțiile vamale în structura și în formatul aplicabile»;  
(c)	după cuvintele «codul NC format din opt cifre», se introduc cuvintele «sau, în ceea ce privește statele AELS, codurile corespunzătoare mărfurilor în conformitate cu legislația lor națională»;
(d)	se adaugă următorul paragraf:
	«Părțile contractante fac schimb periodic de informații cu privire la identitățile declaranților autorizați în cadrul CBAM și ale importatorilor lor în scopul aplicării prezentului regulament.”;
(iii)	la alineatul (4), după cuvintele «articolul 12 alineatul (1) din Regulamentul (UE) nr. 952/2013», se introduc cuvintele «sau, în ceea ce privește statele AELS, cu cerințele echivalente în conformitate cu legislația lor națională»;
(iv)	la alineatul (5), cuvintele «Regulamentul (CE) nr. 515/97» se înlocuiesc cu cuvintele «Protocolul 11 la Acordul privind SEE»;
(p)	la articolul 25a alineatul (1), se adaugă următorul paragraf:
	«Atunci când îndeplinește sarcini de monitorizare în legătură cu importatorii stabiliți în statele AELS în temeiul prezentului articol, Comisia informează Autoritatea AELS de Supraveghere cu privire la orice nereguli legate de importatorii stabiliți în statele AELS și poate solicita informații relevante de la Autoritatea AELS de Supraveghere, în măsura în care acest lucru este necesar pentru îndeplinirea sarcinilor Comisiei în temeiul prezentului articol. În plus, Autoritatea AELS de Supraveghere monitorizează pragul unic bazat pe masă în ceea ce privește importatorii stabiliți în statele AELS.»;
(q)	la articolul 27:
(i)	la alineatul (1), la alineatul (4) a doua teză și la alineatul (5), după cuvântul «Comisia», se introduc cuvintele «sau, în ceea ce privește importatorii stabiliți în statele AELS, Autoritatea AELS de Supraveghere»;
(ii)	la alineatul (2) litera (a), după cuvintele «care nu sunt enumerate în anexa I», se introduc cuvintele «sau, în ceea ce privește statele AELS, în cadrul codurilor naționale ale mărfurilor care nu intră în domeniul de aplicare al anexei I»;
(r)	la articolul 36:
(i)	la alineatul (2) litera (a), se adaugă următoarele teze: «În ceea ce privește statele AELS, articolele 5, 14, 16 și 17 se aplică de la 1 septembrie 2026. Articolele 10 și 10a se aplică de la 1 decembrie 2026.»;
(ii)	la alineatul (2) litera (b), după cuvintele «1 ianuarie 2026», se introduc cuvintele «sau, în ceea ce privește statele AELS, de la 1 ianuarie 2027.»;  
(s)	la punctul 1 din anexa I, după cuvintele «Regulamentul (CEE) nr. 2658/87», se introduc cuvintele «sau, în ceea ce privește statele AELS, codurile corespunzătoare ale mărfurilor în conformitate cu legislația lor națională»;
(t)	în titlul anexei II, se adaugă următoarea teză:
	«În cazul statelor AELS, mărfurile se identifică prin codurile corespunzătoare ale mărfurilor, în conformitate cu legislația lor națională.»;
(u)	la punctul 1 din anexa III, cuvintele «Islanda» și «Norvegia» se elimină;
(v)	Prezentul regulament nu se aplică Principatului Liechtenstein.”
Articolul 2
Textele Regulamentelor (UE) 2023/956 și (UE) 2025/2083 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
Articolul 3
Prezenta decizie intră în vigoare la […] sau în a paisprezecea zi care urmează datei la care s-a efectuat ultima notificare în temeiul articolului 103 alineatul (1) din Acordul privind SEE[footnoteRef:3]*, luându-se în considerare data care survine mai târziu. [3: *	[Nu au fost semnalate obligații constituționale.] [Au fost semnalate obligații constituționale.]] 

Articolul 4
Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
Adoptată la Bruxelles, […].
	Pentru Comitetul mixt al SEE
	Președintele
	[…]


	Secretarii
	Comitetului mixt al SEE
	[…]



Declarația Islandei și a Norvegiei la Decizia nr. xx/2026 [prezenta decizie] care încorporează Regulamentul (UE) 2023/956 în Acordul privind SEE
Regulamentul (UE) 2023/956 se aplică mărfurilor aduse pe o insulă artificială, pe o structură fixă sau plutitoare sau pe orice altă structură de pe platforma continentală sau din zona economică exclusivă. Se reamintește faptul că încorporarea în Acordul privind SEE a actelor cu o astfel de aplicare excepțională nu aduce atingere înțelegerii conform căreia Acordul privind SEE se aplică, în conformitate cu articolul 126, teritoriilor statelor AELS.

